title: Padomes Īstenošanas regula (ES) 2020/371 (2020. gada 5. marts), ar ko īsteno 21. panta 5. punktu Regulā (ES) 2016/44 par ierobežojošiem pasākumiem saistībā ar situāciju Lībijā

text:
                  6.3.2020

                  LV

                  Eiropas Savienības Oficiālais Vēstnesis

                  L 71/5

         PADOMES ĪSTENOŠANAS REGULA (ES) 2020/371
         (2020. gada 5. marts),
         ar ko īsteno 21. panta 5. punktu Regulā (ES) 2016/44 par ierobežojošiem pasākumiem saistībā ar situāciju Lībijā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2016/44 (2016. gada 18. janvāris) par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011 (1), un jo īpaši tās 21. panta 5. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:

                     (1)

                     2016. gada 18. janvārī Padome pieņēma Regulu (ES) 2016/44.

                     (2)

                     2020. gada 25. februārī Apvienoto Nāciju Organizācijas Drošības padomes komiteja, kas izveidota, ievērojot Apvienoto Nāciju Organizācijas Drošības padomes Rezolūciju 1970 (2011), atjaunināja informāciju par piecām personām, kurām piemēro ierobežojošus pasākumus.

                     (3)

                     Tāpēc būtu attiecīgi jāgroza Regulas (ES) 2016/44 II pielikums,

               IR PIEŅĒMUSI ŠO REGULU.

            1. pants
            Regulas (ES) 2016/44 II pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 5. martā

                  Padomes vārdā –

                  priekšsēdētājs

               T. ĆORIĆ

            (1)  OV L 12, 19.1.2016., 1. lpp.

            PIELIKUMS
            Regulas (ES) 2016/44 II pielikumā 6., 9., 23., 25. un 27. ierakstu aizstāj ar šādiem:

               “6.   Vārds, uzvārds: 1: ABU 2: ZAYD 3: UMAR 4: DORDA

                  Pakāpe: nav informācijas. Nodarbošanās: a) Ārējās drošības organizācijas direktors, b) Ārējās izlūkošanas aģentūras vadītājs. Dzimšanas datums:1944. gada 4. aprīlis. Dzimšanas vieta:
                  Alrhaybat. Identifikācijai pietiekami citi vārdi:
                  Dorda Abuzed OE. Identifikācijai nepietiekami citi vārdi: nav informācijas. Valstspiederība: nav informācijas. Pases Nr.: Lībijas pase Nr. FK117RK0, izdota 2018. gada 25. novembrī, izdota Tripoli (derīguma termiņa beigas: 2026. gada 24. novembris). Valsts identifikācijas Nr.: nav informācijas. Adrese: Lībija (iespējamais stāvoklis / atrašanās vieta: dzīvo Ēģiptē). Iekļauts sarakstā:2011. gada 26. februārī (grozījumi 2014. gada 27. jūnijā, 2016. gada 1. aprīlī, 2020. gada 25. februārī). Cita informācija: Iekļauts sarakstā saskaņā ar Rezolūcijas 1970 15. punktu (ceļošanas aizliegums). Iekļauts sarakstā 2011. gada 17. martā saskaņā ar Rezolūcijas 1970 17. punktu (līdzekļu iesaldēšana). Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5938451.”

               “9.   Vārds, uzvārds: 1: AISHA 2: MUAMMAR MUHAMMED 3: ABU MINYAR 4: QADHAFI

                  Pakāpe: nav informācijas. Nodarbošanās: nav informācijas. Dzimšanas datums:1978. gada 1. janvāris. Dzimšanas vieta:
                  Tripoli, Lībija. Identifikācijai pietiekami citi vārdi:
                  Aisha Muhammed Abdul Salam (Lībijas pases numurs: 215215). Identifikācijai nepietiekami citi vārdi: nav informācijas. Valstspiederība: nav informācijas. Pases Nr.:
                  a) Omānas pase Nr. 03824970; izdota 2014. gada 4. maijā, izdota Muscat, Omānā (derīguma termiņa beigas: 2024. gada 3. maijs). b) Lībija 428720. c) B/011641. Valsts identifikācijas Nr.: 98606612. Adrese: Omānas Sultanāts (iespējamais stāvoklis / atrašanās vieta: Omānas Sultanāts). Iekļauta sarakstā:2011. gada 26. februārī (grozījumi 2016. gada 11. novembrī, 2014. gada 26. septembrī, 2013. gada 21. martā, 2012. gada 2. aprīlī, 2020. gada 25. februārī). Cita informācija: Iekļauta sarakstā saskaņā ar Rezolūcijas 1970 15. un 17. punktu (ceļošanas aizliegums, līdzekļu iesaldēšana). Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5525815.”

               “23.   Vārds, uzvārds: 1: AHMAD 2: OUMAR 3: IMHAMAD 4: AL-FITOURI

                  Pakāpe: nav informācijas. Nodarbošanās:
                  Anas al-Dabbashi militārā grupējuma komandieris, transnacionāla nelikumīga tirdzniecības tīkla vadītājs. Dzimšanas datums:1988. gada 7. maijs. Dzimšanas vieta: (iespējams, Sabratha, Talil apkaime). Identifikācijai pietiekami citi vārdi: nav informācijas. Identifikācijai nepietiekami citi vārdi: a)
                  Al-Dabachi, b)
                  Al Ammu, c)
                  The Uncle, d)
                  Al-Ahwal, e)
                  Al Dabbashi. Valstspiederība: Lībija. Pases Nr.: Lībijas pase Nr. LY53FP76; izdota 2015. gada 29. septembrī; izdota Tripoli. Valsts identifikācijas Nr.: 119880387067. Adrese: a)
                  Garabulli, Lībija, b)
                  Zawiya, Lībija, c)
                  Dbabsha-Sabratah. Iekļauts sarakstā:2018. gada 7. jūnijā (grozījumi 2018. gada 17. septembrī, 2020. gada 25. februārī). Cita informācija: Iekļauts sarakstā saskaņā ar Rezolūcijas 1970 15. un 17. punktu (ceļošanas aizliegums, līdzekļu iesaldēšana).
               Iekļauts sarakstā saskaņā ar Rezolūcijas 1970 (2011) 22. punkta a) apakšpunktu; Rezolūcijas 2174 (2014) 4. punkta a) apakšpunktu; Rezolūcijas 2213 (2015) 11. punkta a) apakšpunktu. Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/.
               Papildinformācija
               Ahmad Imhamad ir komandieris Anas al-Dabbashi militārajā grupējumā, kas agrāk darbojās piekrastes reģionā starp Sabratha un Melita. Imhamad ir nozīmīga vadoša figūra nelikumīgās darbībās, kas saistītas ar migrantu tirdzniecību. Al-Dabbashi klans un militārais grupējums arī uztur attiecības ar teroristu un vardarbīgu ekstrēmistu grupējumiem. Patlaban Imhamad aktīvi darbojas Zawiya apkārtnē pēc tam, kad 2017. gada oktobrī piekrastes reģionā izcēlās vardarbīgas sadursmes ar citiem militāriem grupējumiem un konkurējošām kontrabandistu organizācijām un bojā gāja vairāk nekā 30 cilvēku, tostarp civiliedzīvotāji. Atbildot savam padzinējam, Ahmad Imhamad2017. gada 4. decembrī publiski zvērēja atgriezties Sabratha ar ieročiem un spēku. Ir plaši pierādījumi, ka Imhamad militārais grupējums ir bijis tieši iesaistīts migrantu nelikumīgā tirdzniecībā un kontrabandā un ka viņa militārais grupējums kontrolē migrantu izceļošanas vietas, nometnes, drošos mājokļus un laivas. Ir informācija, kas atbalsta secinājumu, ka Imhamad ir pakļāvis migrantus (tostarp nepilngadīgos) brutāliem apstākļiem un reizēm nāvējošiem apstākļiem uz zemes un jūrā. Pēc vardarbīgajām sadursmēm starp Imhamad militāro grupējumu un citiem militāriem grupējumiem Sabratha tika atrasti tūkstošiem migrantu (daudzi – smagā stāvoklī); lielākā daļa tika turēti Martyrs Anas al-Dabbashi brigādes un al-Ghul militārā grupējuma centros. Al-Dabbashi klanam un ar to saistītajam Anas al-Dabbashi militārajam grupējumam ir ilgstošas saites ar Levantes Islāma valsti (ISIL) un tās sabiedrotajiem.
               Tā rindās ir bijuši vairāki ISIL darboņi, tostarp Abdallah al-Dabbashi, kas ir ISIL kalifs Sabratha. Uzskata, ka Imhamad bija iesaistīts arī Sami Khalifa al-Gharabli, kuru Sabratha municipālā padome 2017. gada jūlijā iecēla cīņai pret migrantu kontrabandas operācijām, slepkavības organizēšanā. Imhamad darbības lielā mērā veicina pieaugošo vardarbību un nedrošību Lībijas rietumos un apdraud mieru un stabilitāti Lībijā un kaimiņvalstīs.”

               “25.   Vārds, uzvārds: 1: MOHAMMED 2: AL AMIN 3: AL-ARABI 4: KASHLAF

                  Pakāpe: nav informācijas. Nodarbošanās:
                  Shuhada al-Nasr brigādes komandieris, Zawiya naftas pārstrādes uzņēmuma Benzīna rafinēšanas rūpnīcas apsardzes vadītājs. Dzimšanas datums:1985. gada 2. decembris. Dzimšanas vieta:
                  Zawiya, Lībija. Identifikācijai pietiekami citi vārdi: nav informācijas. Identifikācijai nepietiekami citi vārdi: a)
                  Kashlaf, b)
                  Koshlaf, c)
                  Keslaf, d)
                  al-Qasab. Valstspiederība: Lībija. Pases Nr.: C17HLRL3, izdota 2015. gada 30. decembrī, izdota Zawiya. Valsts identifikācijas Nr.: nav informācijas. Adrese:
                  Zawiya, Lībija. Iekļauts sarakstā:2018. gada 7. jūnijā (grozījumi 2018. gada 17. septembrī, 2020. gada 25. februārī). Cita informācija: Iekļauts sarakstā saskaņā ar Rezolūcijas 1970 15. un 17. punktu (ceļošanas aizliegums, līdzekļu iesaldēšana).
               Iekļauts sarakstā saskaņā ar Rezolūcijas 1970 (2011) 22. punkta a) apakšpunktu; Rezolūcijas 2174 (2014) 4. punkta a) apakšpunktu; Rezolūcijas 2213 (2015) 11. punkta a) apakšpunktu.
               Papildinformācija

                  Mohammed al-Hadi ir Shuhada al Nasr brigādes vadītājs Zawiya, Lībijas rietumos. Viņa bruņotais grupējums kontrolē Zawiya naftas pārstrādes uzņēmumu, kas ir migrantu kontrabandas operāciju centrs. Al-Hadi kontrolē arī aizturēšanas centrus, tostarp Nasr aizturēšanas centru, kas nomināli atrodas nelegālās migrācijas apkarošanas departamenta (DCIM) kontrolē. Kā dokumentēts vairākos avotos, al-Hadi tīkls ir viens no dominējošākajiem migrantu kontrabandas un migrantu ekspluatācijas jomā Lībijā. Al-Hadi ir plašas saites ar Zawiya vietējās krasta apsardzes vienības vadītāju al-Rahman al-Milad, kura vienība pārtver laivas ar migrantiem; bieži vien tās ir konkurējošu migrantu kontrabandistu tīklu laivas. Pēc tam migrantus pārvieto uz aizturēšanas objektiem, ko kontrolē Al Nasr militārais grupējums, un migranti, kā tiek ziņots, tur tiek turēti kritiski smagos apstākļos. Ekspertu grupa Lībijas jautājumos ir savākusi pierādījumus, ka migranti bieži tikuši sisti, savukārt citi, jo īpaši sievietes no Subsahāras valstīm un Marokas, tikuši pārdoti vietējā tirgū kā “seksa vergi”. Ekspertu grupa arī konstatēja, ka al-Hadi sadarbojas ar citiem bruņotiem grupējumiem un 2016. un 2017. gadā bijis iesaistīts atkārtotās vardarbīgās sadursmēs.”

               “27.   Vārds, uzvārds: 1: IBRAHIM 2: SAEED 3: SALIM 4: JADHRAN

                  Pakāpe: nav informācijas. Nodarbošanās: bruņoto kaujinieku grupējumu vadītājs. Dzimšanas datums:1982. gada 29. oktobris. Dzimšanas vieta: nav informācijas. Identifikācijai pietiekami citi vārdi:
                  Ibrahim Saeed Salem Awad Aissa Hamed Dawoud Al Jadhran. Identifikācijai nepietiekami citi vārdi: nav informācijas. Valstspiederība: Lībija. Pases Nr.: S/263963; izdota 2012. gada 8. novembrī. Valsts identifikācijas Nr.:
                  a) 119820043341, b) personas identifikācijas Nr.: 137803. Adrese: nav informācijas. Iekļauts sarakstā:2018. gada 11. septembrī (grozījumi 2020. gada 25. februārī). Cita informācija: mātes vārds: Salma Abdula Younis. Iekļauts sarakstā saskaņā ar Rezolūcijas 1970 15. un 17. punktu (ceļošanas aizliegums, līdzekļu iesaldēšana). Interpola un ANO Drošības padomes īpašā paziņojuma tīmekļa saite: www.interpol.int/en/notice/search/un/xxxx.
               Iekļauts sarakstā saskaņā ar Rezolūcijas 2213 (2015) 11. punkta b), c) un d) apakšpunktu; Rezolūcijas 2362 (2017) 11. punktu.
               Papildinformācija

                           —

                           Lībijas Ģenerālprokuratūra ir izdevusi apcietināšanas orderi pret minēto personu, apsūdzot viņu vairāku noziegumu izdarīšanā.

                           —

                           Minētā persona veica bruņotas darbības un uzbrukumus pret naftas ieguves iekārtām “naftas pusmēness” reģionā, kas noveda pie tā izpostīšanas; pēdējais uzbrukums notika 2018. gada 14. jūnijā.

                           —

                           Šo “naftas pusmēness” reģionam izdarīto uzbrukumu rezultātā bija daudz cietušo reģiona iedzīvotāju vidū, un šie uzbrukumi apdraudēja civiliedzīvotāju dzīvības.

                           —

                           Uzbrukumi laikā no 2013. līdz 2018. gadam periodiski apturēja Lībijas naftas eksportu, kas izraisīja būtiskus zaudējumus Lībijas ekonomikai.

                           —

                           Minētā persona mēģināja nelikumīgi eksportēt naftu.

                           —

                           Minētā persona vervē ārvalstu kaujiniekus atkārtotiem uzbrukumiem “naftas pusmēness” reģionam.

                           —

                           Minētā persona ar savu rīcību darbojas pret Lībijas stabilitāti un traucē Lībijas partijām atrisināt politisko krīzi un īstenot Apvienoto Nāciju Organizācijas rīcības plānu.”


title: Komisijas Īstenošanas regula (ES) 2020/382 (2020. gada 2. marts), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Bergamote(s) de Nancy” (AĢIN))

text:
                  9.3.2020

                  LV

                  Eiropas Savienības Oficiālais Vēstnesis

                  L 72/1

         KOMISIJAS ĪSTENOŠANAS REGULA (ES) 2020/382
         (2020. gada 2. marts),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Bergamote(s) de Nancy” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Bergamote(s) de Nancy”, kas reģistrēta saskaņā ar Komisijas Regulu (EK) Nr. 1107/96 (2). Grozījums ietver nosaukuma “Bergamote(s) de Nancy” maiņu uz “Bergamote de Nancy” / “Bergamotes de Nancy”.

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Bergamote(s) de Nancy” (AĢIN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 2. martā

                  Komisijas

                  un tās priekšsēdētājas vārdā –

               Janusz WOJCIECHOWSKI

                  Komisijas loceklis

            (1)  OV L 343, 14.12.2012., 1. lpp.

            (2)  Komisijas 1996. gada 12. jūnija Regula (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 148, 21.6.1996., 1. lpp.).

            (3)  OV C 361, 25.10.2019., 11. lpp.


title: Komisijas Īstenošanas regula (ES) 2020/383 (2020. gada 6. marts), ar kuru nosaka ievedmuitas nodokli, kas no 2020. gada 9. marta piemērojams dažu veidu lobītiem rīsiem

text:
                  9.3.2020

                  LV

                  Eiropas Savienības Oficiālais Vēstnesis

                  L 72/3

         KOMISIJAS ĪSTENOŠANAS REGULA (ES) 2020/383
         (2020. gada 6. marts),
         ar kuru nosaka ievedmuitas nodokli, kas no 2020. gada 9. marta piemērojams dažu veidu lobītiem rīsiem
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta pirmās daļas a) punktu,
         tā kā:

                     (1)

                     Ar Padomes Lēmumu 2005/476/EK (2) apstiprinātajā Nolīgumā vēstuļu apmaiņas veidā starp Eiropas Kopienu un Amerikas Savienotajām Valstīm par lobītiem rīsiem piemērojamo nodokļu aprēķina metodi ir noteikta metode, kā aprēķināmi lobītu rīsu importam piemērojamie nodokļi.

                     (2)

                     Pamatojoties uz kompetento iestāžu sniegto informāciju, Komisija ir konstatējusi, ka importa licences lobītiem rīsiem, kas atbilst KN kodam 1006 20, izņemot basmati rīsu importa licences, ir izdotas par 235 233 tonnām laikposmam no 2019. gada 1. septembra līdz 2020. gada 29. februārim. Tāpēc Komisijas Īstenošanas regulā (ES) 2019/371 (3) noteiktais ievedmuitas nodoklis lobītiem rīsiem ar KN kodu 1006 20, kuri nav basmati rīsi, būtu jāgroza.

                     (3)

                     Īstenošanas regula (ES) 2019/371 attiecīgi būtu jāatceļ.

                     (4)

                     Piemērojamais ievedmuitas nodoklis ir jānosaka desmit dienu laikā pēc iepriekšminētā laikposma beigām. Tādēļ šai regulai būtu jāstājas spēkā nekavējoties,

               IR PIEŅĒMUSI ŠO REGULU.

            1. pants
            Ievedmuitas nodoklis, ko piemēro lobītiem rīsiem ar KN kodu 1006 20, kuri nav basmati rīsi, ir 42,50 EUR par tonnu.

            2. pants
            Īstenošanas regulu (ES) 2019/371 atceļ.

            3. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 6. martā

                  Komisijas

                  un tās priekšsēdētājas vārdā –

                  Lauksaimniecības un

                  lauku attīstības ģenerāldirektorāta ģenerāldirektore (v. i.)

               María Ángeles BENÍTEZ SALAS

            (1)  OV L 347, 20.12.2013., 671. lpp.

            (2)  Padomes 2005. gada 21. jūnija Lēmums 2005/476/EK par Nolīguma noslēgšanu vēstuļu apmaiņas veidā starp Eiropas Kopienu un Amerikas Savienotajām Valstīm par lobītiem rīsiem piemērojamo nodokļu aprēķina metodi un par grozījumiem Lēmumos 2004/617/EK, 2004/618/EK un 2004/619/EK (OV L 170, 1.7.2005., 67. lpp.).

            (3)  Komisijas 2019. gada 7. marta Īstenošanas regula (ES) 2019/371, ar kuru nosaka ievedmuitas nodokli, kas no 2019. gada 8. marta piemērojams dažu veidu lobītiem rīsiem (OV L 68, 8.3.2019., 3. lpp.).


title: Komisijas Īstenošanas regula (ES) 2020/386 (2020. gada 9. marts), ar ko attiecībā uz to trešo valstu vai trešo valstu daļu sarakstu, no kurām Savienībā ir atļauts ievest gaļas produktus un apstrādātus kuņģus, pūšļus un zarnas, groza Lēmuma 2007/777/EK II pielikumu un attiecībā uz to trešo valstu, to tessritoriju vai daļu sarakstu, no kurām Savienībā atļauts ievest svaigu gaļu, groza Regulas (ES) Nr. 206/2010 II pielikumu (Dokuments attiecas uz EEZ)

text:
                  10.3.2020

                  LV

                  Eiropas Savienības Oficiālais Vēstnesis

                  L 73/1

         KOMISIJAS ĪSTENOŠANAS REGULA (ES) 2020/386
         (2020. gada 9. marts),
         ar ko attiecībā uz to trešo valstu vai trešo valstu daļu sarakstu, no kurām Savienībā ir atļauts ievest gaļas produktus un apstrādātus kuņģus, pūšļus un zarnas, groza Lēmuma 2007/777/EK II pielikumu un attiecībā uz to trešo valstu, to tessritoriju vai daļu sarakstu, no kurām Savienībā atļauts ievest svaigu gaļu, groza Regulas (ES) Nr. 206/2010 II pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu, 8. panta 4. punktu un 9. panta 4. punkta c) apakšpunktu,
         ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (2), un jo īpaši tās 11. panta 1. punktu,
         tā kā:

                     (1)

                     Komisijas Lēmums 2007/777/EK (3) cita starpā nosaka dzīvnieku veselības un sabiedrības veselības noteikumus, ko piemēro noteiktu gaļas produktu sūtījumu un ar kādu no minētā lēmuma II pielikuma 4. daļā norādītajiem apstrādes veidiem apstrādātu kuņģu, pūšļu un zarnu sūtījumu (“preces”) importam Savienībā, tranzītam caur to un uzglabāšanai Savienībā. Turklāt Lēmuma 2007/777/EK II pielikuma 3. daļā ir iekļauts to trešo valstu vai to daļu saraksts, no kurām Savienībā ir atļauts importēt žāvētas gaļas strēmeles ar garšvielām un pasterizētus gaļas produktus, ja tiem ir veikta apstrāde ar kādu no minētā pielikuma 4. daļā norādītajiem apstrādes veidiem.

                     (2)

                     Komisijas Regula (ES) Nr. 206/2010 (4) cita starpā nosaka veterinārās sertifikācijas prasības svaigas nagaiņu gaļas sūtījumu ievešanai Savienībā. Minētās regulas II pielikuma 1. daļā izveidots to trešo valstu, to teritoriju vai daļu saraksts, no kurām Savienībā drīkst importēt minētos sūtījumus, kā arī paredzēti īpaši nosacījumi minēto sūtījumu ievešanai no noteiktām trešām valstīm.

                     (3)

                     Noteiktas Dienvidāfrikas daļas ir iekļautas Lēmuma 2007/777/EK II pielikuma 1. un 3. daļā kā tādas, no kurām Savienībā atļauts importēt attiecīgi preces un žāvētas gaļas strēmeles ar garšvielām.

                     (4)

                     Noteiktas Dienvidāfrikas daļas ir iekļautas arī Regulas (ES) Nr. 206/2010 II pielikuma 1. daļā kā tādas, no kurām Savienībā atļauts importēt noteiktu mājas un savvaļas nagaiņu, kas nav zirgu dzimtas dzīvnieki, svaigas gaļas sūtījumus. Tomēr kopš 2011. gada šo sugu svaigas gaļas imports mutes un nagu sērgas situācijas dēļ šajā zonā ir apturēts.

                     (5)

                     Lēmumā 2007/777/EK un Regulā (ES) Nr. 206/2010 ir atzīta trešo valstu reģionalizācija. Abos minētajos tiesību aktos ar kodu “ZA-1” norādītās Dienvidāfrikas teritorijas daļas apraksts, ko pēc mutes un nagu sērgas uzliesmojuma 2011. gadā grozījušas Dienvidāfrikas iestādes, vairs nav pareizs.

                     (6)

                     Komisijas Lēmuma 2011/163/ES (5) pielikumā ir iekļauts to trešo valstu saraksts, kuru plānus atlieku un vielu grupu monitoringam dzīvniekos un dzīvnieku izcelsmes produktos, kas paredzēti lietošanai pārtikā, ir apstiprinājusi Komisija. Saskaņā ar minēto lēmumu no Dienvidāfrikas nav atļauts Savienībā importēt nevienas sugas dzīvnieku gaļas produktus, izņemot savvaļas medījumdzīvnieku gaļas produktus, jo Dienvidāfrikai nav apstiprināta plāna.

                     (7)

                     2017. gada februārī Komisija Dienvidāfrikā veica revīziju, lai novērtētu šajā trešā valstī spēkā esošo dzīvnieku veselības kontroles sistēmu, jo īpaši attiecībā uz mutes un nagu sērgas kontroli (“Komisijas 2017. gada revīzija”). Komisija konstatēja, ka, lai gan kontroles sistēma, kas reglamentē to preču ražošanu, uz kurām attiecas revīzija, principā varētu sniegt pietiekamas garantijas, ka tās tiek ražotas saskaņā ar attiecīgajām Savienības prasībām, sistēmas efektivitāti vājina tās īstenošanā konstatētās problēmas, jo īpaši attiecībā uz oficiālo kontroļu veikšanu un personāla nodrošināšanas grūtībām. Turklāt sertifikācijas noteikumi un principi kopumā sniedz garantijas, kas ir līdzvērtīgas Savienības tiesību aktos noteiktajām garantijām, taču to īstenošanā konstatētie trūkumi iedragā to uzticamību un garantijas attiecībā uz dažiem paziņojumiem, kas parakstīti sertifikātos importam Savienībā.

                     (8)

                     Saskaņā ar Lēmumu 2011/163/ES svaigas nagaiņu gaļas un gaļas produktu imports no Dienvidāfrikas nav atļauts, tāpēc, ņemot vērā arī Komisijas 2017. gada revīzijas konstatējumus un jo īpaši to, ka trūkst garantiju attiecībā uz mutes un nagu sērgas oficiālajām kontrolēm, un lai saglabātu Savienības tiesību aktu skaidrību un konsekvenci, ieraksts “ZA-1”, kas attiecas uz Dienvidāfrikas teritorijas daļu, būtu jāsvītro no ieraksta par Dienvidāfriku Lēmuma 2007/777/EK II pielikuma 1. un 3. daļā un no to trešo valstu saraksta Regulas (ES) Nr. 206/2010 II pielikuma 1. daļā, no kurām atļauts importēt svaigu nagaiņu gaļu.

                     (9)

                     Pēc Apvienoto Nāciju Organizācijas (ANO) starpniecības centieniem Atēnas un Skopje 2018. gada jūnijā panāca divpusēju vienošanos (“Prespa nolīgums”) mainīt ANO provizorisko norādi attiecībā uz bijušo Dienvidslāvijas Maķedonijas Republiku. Abas valstis šo nolīgumu ir ratificējušas, un Ziemeļmaķedonijas Republika ir oficiāli paziņojusi Eiropas Savienībai par tā stāšanos spēkā.

                     (10)

                     Tāpēc Lēmuma 2007/777/EK II pielikums un Regulas (ES) Nr. 206/2010 II pielikums būtu attiecīgi jāgroza.

                     (11)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Lēmuma 2007/777/EK II pielikumu groza saskaņā ar šīs regulas I pielikumu.

            2. pants
            Regulas (ES) Nr. 206/2010 II pielikumu groza saskaņā ar šīs regulas II pielikumu.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 9. martā

                  Komisijas vārdā –

                  Priekšsēdētāja

               Ursula VON DER LEYEN

            (1)  OV L 18, 23.1.2003., 11. lpp.

            (2)  OV L 139, 30.4.2004., 206. lpp.

            (3)  Komisijas 2007. gada 29. novembra Lēmums 2007/777/EK, ar kuru paredz dzīvnieku veselības un sabiedrības veselības aizsardzības prasības un sertifikātu paraugus tādu gaļas produktu un apstrādātu kuņģu, pūšļu un zarnu importam no trešām valstīm, kas paredzēti lietošanai pārtikā, un ar kuru atceļ Lēmumu 2005/432/EK (OV L 312, 30.11.2007., 49. lpp.).

            (4)  Komisijas 2010. gada 12. marta Regula (ES) Nr. 206/2010, ar ko izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības (OV L 73, 20.3.2010., 1. lpp.).

            (5)  Komisijas 2011. gada 16. marta Lēmums 2011/163/ES, ar ko apstiprina plānus, ko saskaņā ar Padomes Direktīvas 96/23/EK 29. pantu iesniegušas trešās valstis (OV L 70, 17.3.2011., 40. lpp.).

            I PIELIKUMS
            Lēmuma 2007/777/EK II pielikumu groza šādi:

                        1)

                        pielikuma 1. daļā ierakstā par Dienvidāfriku svītro rindu par teritoriju “ZA-1”;

                        2)

                        pielikuma 2. daļu groza šādi:

                                    a)

                                    ierakstu par bijušo Dienvidslāvijas Maķedonijas Republiku aizstāj ar šādu ierakstu par Ziemeļmaķedoniju:

                                                “MK

                                                Ziemeļmaķedonijas Republika

                                                A

                                                A

                                                B

                                                A

                                                A

                                                XXX

                                                A

                                                B

                                                B

                                                XXX

                                                A

                                                XXX

                                                XXX”

                                    b)

                                    svītro zemsvītras piezīmi (**), kas attiecas uz ierakstu par bijušo Dienvidslāvijas Maķedonijas Republiku;

                        3)

                        pielikuma 3. daļā ierakstā par Dienvidāfriku svītro rindu par teritoriju “ZA-1”.

            II PIELIKUMS
            Regulas (ES) Nr. 206/2010 II pielikuma 1. daļu groza šādi:

                        —

                        ierakstā par “ZA” svītro rindu par teritoriju “ZA-1”.


title: Komisijas Īstenošanas Regula (ES) 2020/387 (2020. gada 9. marts), ar ko Regulas (ES) Nr. 321/2013, (ES) Nr. 1302/2014 un (ES) 2016/919 groza attiecībā uz izmantošanas telpas paplašināšanu un pārejas periodu pagarināšanu (Dokuments attiecas uz EEZ)

text:
                  10.3.2020

                  LV

                  Eiropas Savienības Oficiālais Vēstnesis

                  L 73/6

         KOMISIJAS ĪSTENOŠANAS REGULA (ES) 2020/387
         (2020. gada 9. marts),
         ar ko Regulas (ES) Nr. 321/2013, (ES) Nr. 1302/2014 un (ES) 2016/919 groza attiecībā uz izmantošanas telpas paplašināšanu un pārejas periodu pagarināšanu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 11. maija Direktīvu (ES) 2016/797 par dzelzceļa sistēmas savstarpēju izmantojamību Eiropas Savienībā (1) un jo īpaši tās 5. panta 11. punktu,
         tā kā:

                     (1)

                     Saskaņā ar Direktīvas (ES) 2016/797 54. panta 2. un 3. punktu ritekļiem, kam ekspluatācijas atļauja izdota pirms 2016. gada 15. jūnija, nepieciešama jauna atļauja ritekļa laišanai tirgū saskaņā ar minētās direktīvas 21. pantu, pirms šos ritekļus var ekspluatēt kādā tīklā vai vairākos tīklos, uz ko neattiecas to sākotnējā atļauja. Tādējādi šādiem ritekļiem ir vai nu jāatbilst spēkā esošajām savstarpējas izmantojamības tehniskajām specifikācijām (SITS), vai arī jābūt atļaujai tiem nepiemērot minētās SITS saskaņā ar minētās direktīvas 7. panta 1. punktu. Vienlaikus viens no Direktīvas (ES) 2016/797 mērķiem ir racionalizēt un saskaņot atļauju piešķiršanas procedūras Savienības līmenī, lai atvieglotu ritekļu brīvu apriti. Šajā nolūkā Komisijas Regulas (ES) Nr. 321/2013 (2) pielikuma 7.6.1. punktā un Komisijas Regulas (ES) Nr. 1302/2014 (3) pielikuma 7.5.2.3. punktā ir paredzēts izstrādāt noteikumus par elastīgumu attiecībā uz atbilstību SITS prasībām. Minētajos noteikumos ir jānosaka, kādu elastīguma līmeni varētu attiecināt uz ritekļiem, ja tiek paplašināta pirms 2016. gada 15. jūnija ekspluatācijā nodoto ritekļu izmantošanas telpa, vienlaikus izpildot pamatprasības, saglabājot atbilstīgu drošības līmeni un to uzlabojot, ja tas ir praktiski iespējams. Tāpēc būtu attiecīgi jāgroza minētās regulas. Noteikums par “izmantošanas telpas paplašināšanu” attiecas arī uz ritekļiem, kas jāpārveido, lai nodrošinātu tehnisko savietojamību ar jauno(-ajiem) tīklu(-iem); šādā gadījumā ritekļa nepārveidotās daļas aizvien uzskata par validētām saskaņā ar iepriekšējo atļauju. Turpina piemērot iepriekšējās atļaujas ierobežojumus. To pašu iemeslu dēļ šāds precizējums būtu jāsniedz arī attiecībā uz Komisijas Regulu (ES) 2016/919 (4).

                     (2)

                     Dzelzceļa nozares paziņotās iestādes un atļaujas piešķīrējas struktūras, piemērojot dažādus pārejas noteikumus, kas izklāstīti Regulas (ES) Nr. 1302/2014 pielikuma 7.1.1.2.–7.1.1.8. un 7.1.3.1. punktā, izmanto atšķirīgu pieeju. Dzelzceļa nozarē arī pastāv atšķirīga pieeja attiecībā uz “EK” tipa vai konstrukcijas pārbaudes sertifikātu derīguma termiņu esoša ritošā sastāva tipa izmaiņu gadījumā, kā noteikts Regulas (ES) Nr. 321/2013 pielikuma 7.2.2.2. punktā un Regulas (ES) Nr. 1302/2014 pielikuma 7.1.2.2. punktā. Turklāt, lai samazinātu dzelzceļu izmaksas un nodrošinātu to savstarpēju izmantojamību un konkurētspēju, būtiska ir turpmāka saskaņošana, kas samazina novirzes no mērķsistēmas. Tāpēc iepriekš norādītie noteikumi būtu jāgroza, lai novērstu minēto pārejas noteikumu un sertifikātu derīguma termiņu atšķirīgu piemērošanu, savukārt turpmākajos pārejas periodos galvenā uzmanība būtu jāpievērš konkrētām prasībām, kurām ir liela ietekme uz īstenošanas procesā esošiem projektiem, nevis jānosaka vispārēji atbrīvojumi, un tādā veidā savlaicīgi tiks samazinātas novirzes no mērķsistēmas un vienlaikus nodrošināta nozarei nepieciešamā paredzamība un juridiskā noteiktība. Tas būtu jāpanāk saistībā ar Dzelzceļa digitalizācijas un vidi saudzējošu kravas pārvadājumu SITS pārskatīšanas paketi (2022. gada pārskatīšana), par kuru Komisija 2020. gada 24. janvārī nosūtīja pieprasījumu Eiropas Savienības Dzelzceļu aģentūrai.

                     (3)

                     Turklāt dalībvalstis un nozare ir konstatējušas dažas tehniskas un redakcionālas kļūdas dažās no šīm regulām, un Slovākijas Republika ir konstatējusi, ka vispārīgais īpašais gadījums, kas paredzēts Regulas (ES) Nr. 321/2013 (WAG SITS) pielikuma 7.3.2.1. iedaļā, būtu jāpiemēro arī tās 1520 mm platuma sliežu ceļu tīklam. Šīs kļūdas būtu jālabo.

                     (4)

                     Saskaņā ar Lēmumu (ES) 2017/1474 SITS būtu jānorāda, vai par atbilstības izvērtēšanas struktūrām, par kurām jau paziņots saskaņā ar agrāku SITS redakciju, ir jāpaziņo atkārtoti un vai būtu piemērojams vienkāršots paziņošanas process. Šī regula paredz ierobežotas izmaiņas, un nebūtu vajadzīgs atkārtoti paziņot par struktūrām, par kurām jau paziņots saskaņā ar agrāku SITS redakciju.

                     (5)

                     Ar šo regulu SITS groza, lai pilnveidotu savstarpēju izmantojamību Savienības dzelzceļa sistēmā, uzlabotu un attīstītu starptautisko dzelzceļa transportu, veicinātu iekšējā tirgus pakāpenisku izveidi un papildinātu SITS ar mērķi aptvert pamatprasības. Tā ļauj sasniegt Eiropas Parlamenta un Padomes Direktīvas 2008/57/EK (5) un Direktīvas (ES) 2016/797 mērķus un izpildīt šo direktīvu pamatprasības. Tāpēc šai regulai vajadzētu būt tieši piemērojamai visās dalībvalstīs, tostarp dalībvalstīs, kuras saskaņā ar Direktīvas (ES) 2016/797 57. panta 2. punktu ir paziņojušas Aģentūrai un Komisijai par to, ka tās ir pagarinājušas transponēšanas periodu un attiecīgi turpina piemērot Direktīvu 2008/57/EK ne ilgāk kā līdz 2020. gada 15. jūnijam. Paziņotajām iestādēm, kas atbilstīgi Direktīvai 2008/57/EK darbojas dalībvalstīs, kuras ir pagarinājušas transponēšanas periodu, vajadzētu būt iespējai izdot “EK” sertifikātu saskaņā ar šo regulu, kamēr Direktīva 2008/57/EK ir piemērojama dalībvalstī, kurā tās ir izveidotas.

                     (6)

                     Šajā regulā paredzētie pasākumi ir saskaņā ar Direktīvas (ES) 2016/797 51. panta 1. punktā minētās komitejas atzinumu,

               IR PIEŅĒMUSI ŠO REGULU.

            1. pants
            WAG SITS grozījumi
            Regulu (ES) Nr. 321/2013 groza šādi:

                        1)

                        regulas 3. pantā pievieno šādu d) apakšpunktu:

                                    “d)

                                    ja izmantošanas telpa ir paplašināta saskaņā ar Direktīvas (ES) 2016/797 54. panta 3. punktu, piemēro šīs regulas pielikuma 7.2.2.4. iedaļas noteikumus;”;

                        2)

                        pielikumu groza saskaņā ar šīs regulas I pielikumu.

            2. pants
            LOC&PAS SITS grozījumi
            Regulu (ES) Nr. 1302/2014 groza šādi:

                        1)

                        regulas 3. panta 2. punktu aizstāj ar šādu:

                           “2.   Šo SITS nepiemēro Savienības dzelzceļa sistēmas esošajam ritošajam sastāvam, kas līdz 2015. gada 1. janvārim jau ir nodots ekspluatācijā visā jebkuras dalībvalsts tīklā vai tā daļā, izņemot gadījumus, kad:

                                       a)

                                       to atjauno vai modernizē saskaņā ar šīs regulas pielikuma 7.1.2. iedaļu; vai

                                       b)

                                       tā izmantošanas telpa ir paplašināta saskaņā ar Direktīvas (ES) 2016/797 54. panta 3. punktu, un šādā gadījumā piemēro šīs regulas pielikuma 7.1.4. iedaļas noteikumus.”;

                        2)

                        regulas 11. panta 1. punkta otrās daļas ievadfrāzi aizstāj ar šādu:
                        “Tomēr, neskarot pielikuma 7.1.1.4.–7.1.1.8. punktu, tos turpina piemērot:”;

                        3)

                        pielikumu groza saskaņā ar šīs regulas II pielikumu.

            3. pants
            CCS SITS grozījumi
            Regulu (ES) 2016/919 groza šādi:

                        1)

                        regulas 2. panta 2. punktu aizstāj ar šādu:

                           “2.   Šo SITS nepiemēro esošajām dzelzceļa sistēmas vilcienu vadības un signalizācijas lauka iekārtu un vilcienu vadības un signalizācijas borta iekārtu apakšsistēmām, kuras dienā, kad šī regula stājas spēkā, jau ir nodotas ekspluatācijā visā jebkuras dalībvalsts dzelzceļa tīklā vai tā daļā, izņemot gadījumus, kad:

                                       a)

                                       apakšsistēmu atjauno vai modernizē saskaņā ar šīs regulas pielikuma 7. iedaļu; vai

                                       b)

                                       tās izmantošanas telpa ir paplašināta saskaņā ar Direktīvas (ES) 2016/797 54. panta 3. punktu, un šādā gadījumā piemēro šīs regulas pielikuma 7.4.2.4. iedaļas noteikumus.”;

                        2)

                        pielikumu groza saskaņā ar šīs regulas III pielikumu.

            4. pants
            Atbilstības izvērtēšanas struktūras

               1.   Paziņojumi par atbilstības izvērtēšanas struktūrām Regulu (ES) Nr. 321/2013, (ES) Nr. 1302/2014 un (ES) 2016/919 vajadzībām paliek spēkā, pamatojoties uz minētajām regulām, kurās grozījumi izdarīti ar šo regulu.

               2.   Saskaņā ar Direktīvu 2008/57/EK paziņotās atbilstības izvērtēšanas struktūras drīkst izdot “EK” verifikācijas sertifikātu un “EK” atbilstības sertifikātu vai sertifikātu par piemērotību lietošanai savstarpējas izmantojamības komponentiem saskaņā ar šo regulu, kamēr Direktīva 2008/57/EK saskaņā ar Direktīvas (ES) 2016/797 57. panta 2. punktu ir piemērojama dalībvalstī, kurā tās ir izveidotas, un ne ilgāk kā līdz 2020. gada 15. jūnijam.

            5. pants
            Stāšanās spēkā
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 9. martā

                  Komisijas vārdā –

                  Priekšsēdētāja

               Ursula VON DER LEYEN

            (1)  OV L 138, 26.5.2016., 44. lpp.

            (2)  Komisijas 2013. gada 13. marta Regula (ES) Nr. 321/2013 par savstarpējas izmantojamības tehnisko specifikāciju attiecībā uz Eiropas Savienības dzelzceļa sistēmas apakšsistēmu “Ritošais sastāvs – kravas vagoni” un par Komisijas Lēmuma 2006/861/EK atcelšanu (OV L 104, 12.4.2013., 1. lpp.).

            (3)  Komisijas 2014. gada 18. novembra Regula (ES) Nr. 1302/2014 par savstarpējas izmantojamības tehnisko specifikāciju attiecībā uz Eiropas Savienības dzelzceļu sistēmas ritošā sastāva apakšsistēmu “Lokomotīves un pasažieru ritošais sastāvs” (OV L 356, 12.12.2014., 228. lpp.).

            (4)  Komisijas 2016. gada 27. maija Regula (ES) 2016/919 par savstarpējas izmantojamības tehnisko specifikāciju attiecībā uz dzelzceļu sistēmas vilcienu vadības un signalizācijas iekārtu apakšsistēmām Eiropas Savienībā (OV L 158, 15.6.2016., 1. lpp.).

            (5)  Eiropas Parlamenta un Padomes 2008. gada 17. jūnija Direktīva 2008/57/EK par dzelzceļa sistēmas savstarpēju izmantojamību Kopienā (OV L 191, 18.7.2008., 1. lpp.),

            I PIELIKUMS
            Regulas (ES) Nr. 321/2013 pielikumu groza šādi:

                        1)

                        pielikuma 4.2.2.2. punktā pievieno virsrakstu “Vienības izturība”;

                        2)

                        pielikuma 6.1.2.2. punktā starp pirmo un otro daļu pievieno šādu daļu:
                        “Ir atļauta alternatīva atbilstības pierādīšana saskaņā ar 6.1.2.4.a punktu.”;

                        3)

                        pielikuma 6.1.2.3. punktā pirms b) apakšpunkta pievieno šādu daļu:
                        “Ir atļauta alternatīva atbilstības pierādīšana saskaņā ar 6.1.2.4.a punktu.”;

                        4)

                        pielikuma 6.1.2.4. punkta beigās pievieno šādu daļu:
                        “Ir atļauta alternatīva atbilstības pierādīšana saskaņā ar 6.1.2.4.a punktu.”;

                        5)

                        starp 6.1.2.4. punktu un 6.1.2.5. punktu pievieno šādu 6.1.2.4.a punktu:
                        “Ja 6.1.2.2., 6.1.2.3. un 6.1.2.4. punktā minētie EN standarti neaptver piedāvāto tehnisko risinājumu, ir atļauts izmantot citus standartus, lai attiecīgi pierādītu riteņpāra mezgla mehānisko īpašību, riteņu mehānisko raksturlielumu un ass mehāniskās izturības un noguruma raksturlielumu atbilstību; tādā gadījumā paziņotā iestāde verificē, ka alternatīvie standarti ietilpst tehniski saskaņotā standartu kopumā, kas piemērojams riteņpāru projektēšanai, konstrukcijai un testēšanai un kurā paredzētas īpašas prasības attiecībā uz riteņpāri, riteņiem un asīm, kuras aptver:

                                    —

                                    riteņpāra mezglu,

                                    —

                                    mehānisko izturību,

                                    —

                                    noguruma raksturlielumus,

                                    —

                                    pieļaujamā sprieguma robežvērtības,

                                    —

                                    termomehāniskos raksturlielumus.

                              Iepriekš minētā pierādījuma ietvaros drīkst atsaukties vienīgi uz publiskotiem standartiem. Paziņotās iestādes veiktā verifikācija nodrošina saskaņotību starp alternatīvo standartu metodiku, pretendenta izdarītajiem pieņēmumiem, paredzēto tehnisko risinājumu un paredzēto izmantošanas telpu.”;

                        6)

                        pielikuma 7.2.2.2. punktā trīs daļas tieši pēc 11.a tabulas aizstāj ar šādām:
                        “Lai sagatavotu “EK” tipa vai konstrukcijas pārbaudes sertifikātu, izmaiņu rīkotāja izraudzītā paziņotā iestāde drīkst atsaukties uz:

                                    —

                                    sākotnējo “EK” tipa vai konstrukcijas pārbaudes sertifikātu, kas izdots attiecībā uz neizmainītajām konstrukcijas daļām vai daļām, kuras ir izmainītas, taču neietekmē apakšsistēmas atbilstību, ciktāl tas vēl ir derīgs (10 gadus ilgā B posma periodā),

                                    —

                                    “EK” tipa vai konstrukcijas pārbaudes papildu sertifikātu (ar kuru groza sākotnējo sertifikātu), kas izdots attiecībā uz pārveidotajām konstrukcijas daļām, kuras ietekmē apakšsistēmas atbilstību šīs SITS jaunākajai, tobrīd spēkā esošajai redakcijai.

                              Pārveidotā tipa, tipa varianta vai tipa versijas “EK” tipa vai konstrukcijas pārbaudes sertifikāta derīguma termiņš ir ierobežots līdz 10 gadiem no izdošanas dienas, nepārsniedzot 14 gadus pēc dienas, kad sākotnējā ritošā sastāva tipa sertifikāta pretendents ir norādījis paziņoto iestādi (sākotnējā “EK” tipa vai konstrukcijas pārbaudes sertifikāta A posma sākums).”;

                        7)

                        pielikuma 7.2.2.2. punktā 11.a tabulas rindu “4.2.4.3.2.1. Darba bremzes” aizstāj ar šādu:

                                    “4.2.4.3.2.1. Darba bremzes

                                    Bremzēšanas ceļš

                                    Bremzēšanas ceļa izmaiņas par vairāk nekā ± 10 %

                                       Piezīme. Var izmantot arī bremzēšanas masas procentu (saukts arī “lambda” vai “bremzētās masas procents”) vai bremzēto masu, ko var aprēķināt (tieši vai ņemot vērā bremzēšanas ceļu), izmantojot palēninājuma diagrammas.
                                    Pieļaujamās izmaiņas ir tādas pašas (± 10 %)

                                    N. p.

                                    Slodzes režīma “konstrukcijas masa normālā lietderīgās kravnesības režīmā ar maksimālo projektēto ātrumu” maksimālais palēninājums

                                    Maksimālā vidējā bremzēšanas palēninājumā izmaiņas par vairāk nekā ± 10 %

                                    N. p.”;

                        8)

                        pielikuma 7.2.2.3. punkta pirmo daļu aizstāj ar šādu:
                        “Esošām vienībām, kam pirmā ekspluatācijas atļauja izdota pirms 2015. gada 1. janvāra, papildus 7.2.2.2. punktam piemēro turpmāk izklāstītos noteikumus, ja izmaiņu joma ietekmē “EK” deklarācijā neiekļautus pamatparametrus.”;

                        9)

                        pielikuma 7.2.2.3. punkta trešo daļu aizstāj ar šādu:
                        “Iepriekšējā daļā izklāstītais īpašais noteikums nav piemērojams 11.b tabulā noteiktajām izmaiņām, kas ietekmē pamatparametrus un ir klasificētas atbilstoši 21. panta 12. punkta a) apakšpunktam. Šo izmaiņu gadījumā atbilstība SITS prasībām ir obligāta.”;

                        10)

                        pievieno šādu 7.2.2.4. punktu:

                                    “7.2.2.4.

                                       Noteikumi par izmantošanas telpas paplašināšanu esošām vienībām, kurām ir atļauja saskaņā ar Direktīvu 2008/57/EK vai kuras nodotas ekspluatācijā pirms 2010. gada 19. jūlija

                                                1.

                                                Ja nav pilnīgas atbilstības šai SITS, 2. punktu piemēro vienībām, kuras atbilst turpmāk norādītajiem nosacījumiem, kad tiek pieprasīta šo vienību izmantošanas telpas paplašināšana saskaņā ar Direktīvas (ES) 2016/797 21. panta 13. punktu:

                                                            1)

                                                            tām ir atļauja saskaņā ar Direktīvu 2008/57/EK vai tās nodotas ekspluatācijā pirms 2010. gada 19. jūlija;

                                                            2)

                                                            tām ir derīga reģistrācija, kas reģistrēta ar kodu “00” valsts ritekļu reģistrā saskaņā ar Komisijas Lēmumu 2007/756/EK (*1) vai Eiropas ritekļu reģistrā saskaņā ar Komisijas Īstenošanas lēmumu (ES) 2018/1614 (*2), un tās tiek uzturētas drošas ekspluatācijas stāvoklī saskaņā ar Komisijas Īstenošanas regulu (ES) 2019/779 (*3).

                                          Turpmāk izklāstītos noteikumus par izmantošanas telpas paplašināšanu piemēro arī apvienojumā ar jaunu atļauju, kā noteikts Regulas (ES) 2018/545 14. panta 3. punkta a) apakšpunktā.

                                                2.

                                                Atļauju paplašināt 1. punktā minēto vienību izmantošanas telpu piešķir, pamatojoties uz esošo atļauju, ja tāda ir, vienības un tīkla tehnisko savietojamību saskaņā ar Direktīvas (ES) 2016/797 21. panta 3. punkta d) apakšpunktu un atbilstību šīs SITS 11.a tabulā norādītajiem galvenajiem konstrukcijas raksturlielumiem, ņemot vērā visus ierobežojumus.

                                          Pretendents iesniedz “EK” verifikācijas deklarāciju kopā ar tehnisko dokumentāciju, kas attiecībā uz katru šīs SITS 11.a tabulas 1. slejā minēto pamatparametru apliecina atbilstību šajā SITS noteiktajām prasībām vai līdzvērtīgiem noteikumiem kādā no turpmāk minētajiem veidiem vai kādā to kombinācijā:

                                                a)

                                                atbilstība šīs SITS prasībām, kā minēts iepriekš;

                                                b)

                                                atbilstība attiecīgajām prasībām, kas noteiktas iepriekšējā SITS, kā minēts iepriekš;

                                                c)

                                                atbilstība alternatīvām specifikācijām, kuras uzskata par līdzvērtīgām attiecīgajām šajā SITS noteiktajām prasībām, kā minēts iepriekš;

                                                d)

                                                pierādījumi, kas liecina, ka prasības tehniskajai savietojamībai ar paplašinātās izmantošanas telpas tīklu ir līdzvērtīgas prasībām tehniskajai savietojamībai ar tīklu, attiecībā uz kuru vienībai jau piešķirta atļauja vai kurā tā jau tiek ekspluatēta. Šādus pierādījumus iesniedz pretendents, un to pamatā var būt dzelzceļa infrastruktūras reģistrā (RINF) iekļautā informācija.

                                                            3.

                                                            Pretendents pamato un dokumentē alternatīvo specifikāciju līdzvērtīgumu šīs SITS prasībām (2. punkta c) apakšpunkts) un to prasību līdzvērtīgumu, kuras attiecas uz tehnisko savietojamību ar tīklu (2. punkta d) apakšpunkts), šādā nolūkā piemērojot Regulas (ES) Nr. 402/2013 I pielikumā izklāstīto riska pārvaldības procesu. Pretendents iesniedz pozitīvu novērtējumu, ko sagatavojusi novērtēšanas iestāde (CSM RA).

                                                            4.

                                                            Papildus 2. punktā minētajām prasībām un attiecīgā gadījumā pretendents iesniedz “EK” verifikācijas deklarāciju kopā ar tehnisko dokumentāciju, kas apliecina atbilstību šādiem noteikumiem:

                                                                        a)

                                                                        īpašie gadījumi, kas attiecas uz kādu paplašinātās izmantošanas telpas daļu un kas norādīti šajā SITS, Trokšņa SITS (Regula (ES) Nr. 1304/2014) un CCS SITS (Regula (ES) 2016/919);

                                                                        b)

                                                                        Direktīvas (ES) 2016/797 13. panta 2. punkta a), c) un d) apakšpunktā minētie valsts noteikumi, kas paziņoti saskaņā ar minētās direktīvas 14. pantu.

                                                            5.

                                                            Atļaujas piešķīrēja struktūra Aģentūras tīmekļvietnē dara publiski pieejamu informāciju par 2. punkta c) apakšpunktā minētajām alternatīvajām specifikācijām un par 2. punkta d) apakšpunktā minētajām prasībām tehniskajai savietojamībai ar tīklu, pamatojoties uz kurām tā piešķīrusi atļaujas paplašināt izmantošanas telpu.

                                                            6.

                                                            Ja uz ritekli, kam piešķirta atļauja, attiecas SITS vai to daļas nepiemērošana saskaņā ar Direktīvas 2008/57/EK 9. pantu, pieteikuma iesniedzējs pieprasa atkāpi(-es) paplašinātās izmantošanas telpas dalībvalstīs saskaņā ar Direktīvas (ES) 2016/797 7. pantu.

                                                            7.

                                                            Saskaņā ar Direktīvas (ES) 2016/797 54. panta 2. punktu vagonus, ko izmanto atbilstīgi Regolamento Internazionale Veicoli (RIV), uzskata par vagoniem, kam atļauja piešķirta saskaņā ar nosacījumiem, ar kādiem tie tika izmantoti, ietverot izmantošanas telpu, kurā tos ekspluatē. Pēc izmaiņām, kuru dēļ vajadzīga jauna atļauja laišanai tirgū saskaņā ar Direktīvas (ES) 2016/797 21. panta 12. punktu, attiecībā uz vagoniem, kas apstiprināti saskaņā ar jaunāko RIV nolīgumu, izmantošanas telpa, kurā tie tika ekspluatēti, tiek saglabāta, neveicot papildu pārbaudes neizmainītajām daļām.

                           (*1)  Komisijas 2007. gada 9. novembra Lēmums 2007/756/EK, ar ko pieņem Direktīvas 96/48/EK un Direktīvas 2001/16/EK 14. panta 4. un 5. punktā paredzētās valsts ritekļu reģistru kopīgās specifikācijas (OV L 305, 23.11.2007., 30. lpp.)."

                           (*2)  Komisijas 2018. gada 25. oktobra Īstenošanas lēmums (ES) 2018/1614, ar ko nosaka specifikācijas ritekļu reģistriem, kas minēti Eiropas Parlamenta un Padomes Direktīvas (ES) 2016/797 47. pantā, un ar ko groza un atceļ Komisijas Lēmumu 2007/756/EK (OV L 268, 26.10.2018., 53. lpp.)."

                           (*3)  Komisijas 2019. gada 16. maija Īstenošanas regula (ES) 2019/779, ar ko paredz sīki izstrādātus par ritekļu apkopi atbildīgo struktūru sertifikācijas sistēmas noteikumus saskaņā ar Eiropas Parlamenta un Padomes Direktīvu (ES) 2016/798 un atceļ Komisijas Regulu (ES) Nr. 445/2011 (OV L 139 I, 27.5.2019., 360. lpp.).”;"

                        11)

                        pielikuma 7.3.2.1. punkta pirmo teikumu aizstāj ar šādu:
                        “Vienības, ko izmanto satiksmei starp dalībvalsti un trešo valsti 1520 mm platuma sliežu ceļu tīklā: īpašais gadījums – Polija, Slovākijas Republika, Somija un Zviedrija.”;

                        12)

                        pielikuma 7.3.2.2. punkta a) apakšpunkta pēdējo daļu aizstāj ar šādu:
                        “Šis īpašais gadījums neattiecas uz vienībām, kas savstarpēji atzītas saskaņā ar 7.1.2. punktu, un vienībām, kas aprīkotas ar ass gultņu stāvokļa monitoringa borta iekārtu. Vienību atbrīvojumu saskaņā ar 7.1.2. punktu nepiemēro, ja tiek izmantotas citas atbilstības novērtēšanas metodes saskaņā ar 6.1.2.4.a punktu.”;

                        13)

                        pielikuma 7.3.2.5. punkta virsrakstu aizstāj ar šādu:

                                    “7.3.2.5.

                                       Riteņpāru, riteņu un asu raksturlielumi (4.2.3.6.2. un 4.2.3.6.3. punkts)

                                    Īpašais gadījums – Apvienotā Karaliste (Lielbritānija)”;

                        14)

                        pielikuma 7.6.1. punktu “Izmantošanas telpas paplašināšanas noteikumi esošajam ritošajam sastāvam, kam nav “EK” verifikācijas deklarācijas” aizstāj ar šādu:

                                    “7.6.1.

                                       Īstenošanas noteikumi

                                    Komisija 2020. gada 24. janvārī nosūtīja Eiropas Savienības Dzelzceļu aģentūrai pieprasījumu sagatavot Dzelzceļa digitalizācijas un vidi saudzējošu kravas pārvadājumu SITS pārskatīšanas paketi (2022. gada pārskatīšana).
                                    Saskaņā ar Komisijas Deleģēto lēmumu (ES) 2017/1474 Dzelzceļa digitalizācijas un vidi saudzējošu kravas pārvadājumu SITS pārskatīšanas paketē iekļaujami noteikumi, ar kuriem pārskata un, ja iespējams, vienkāršo SITS piemērošanas stratēģiju tā, lai pakāpeniski, bet savlaicīgi samazinātu novirzes no mērķsistēmas un vienlaikus nodrošinātu nozarei nepieciešamo paredzamību un juridisko noteiktību. Šiem noteikumiem jāaptver turpmākie pārejas periodi, un tajos jāapskata savstarpējas izmantojamības komponentu un apakšsistēmu sertifikātu derīguma termiņa aspekti.
                                    Turklāt ar to pašu mērķi pakāpeniski, bet savlaicīgi samazināt novirzes no mērķsistēmas un vienlaikus nodrošināt nozarei nepieciešamo paredzamību un juridisko noteiktību tiek apsvērti noteikumi, kas nodrošina elastīgumu, piemērojot atjauninātās standartu versijas, tostarp tās, kas ieviestas ar Komisijas Īstenošanas regulas (ES) 2019/776 (*4) (WAG 2019 SITS) I pielikumu.

                           (*4)  Komisijas Īstenošanas regula (ES) 2019/776 (2019. gada 16. maijs), ar ko groza Komisijas Regulas (ES) Nr. 321/2013, (ES) Nr. 1299/2014, (ES) Nr. 1301/2014, (ES) Nr. 1302/2014, (ES) Nr. 1303/2014 un (ES) 2016/919 un Komisijas Īstenošanas lēmumu 2011/665/ES saskaņošanai ar Eiropas Parlamenta un Padomes Direktīvu (ES) 2016/797 un Komisijas Deleģētajā lēmumā (ES) 2017/1474 noteikto īpašo mērķu īstenošanai (OV L 139 I, 27.5.2019., 108. lpp.).”;"

                        15)

                        C papildinājuma “Papildu prasības, kas nav obligātas” beigās pievieno šādu punktu:

                                    “20.

                                       Gaitas dinamiskie parametri

                                    Maksimālā kustības ātruma un maksimālā pieļaujamā ārējās sliedes paaugstinājuma deficīta kombinācija ir tāda, kā norādīts standarta EN 14363:2016 H.1. tabulā.
                                    Vienības, kas aprīkotas ar kādu no standarta EN 16235:2013 6. nodaļā aprakstītajiem gaitas daļas veidiem, uzskata par šai prasībai atbilstīgām.”

               (*1)  Komisijas 2007. gada 9. novembra Lēmums 2007/756/EK, ar ko pieņem Direktīvas 96/48/EK un Direktīvas 2001/16/EK 14. panta 4. un 5. punktā paredzētās valsts ritekļu reģistru kopīgās specifikācijas (OV L 305, 23.11.2007., 30. lpp.).

               (*2)  Komisijas 2018. gada 25. oktobra Īstenošanas lēmums (ES) 2018/1614, ar ko nosaka specifikācijas ritekļu reģistriem, kas minēti Eiropas Parlamenta un Padomes Direktīvas (ES) 2016/797 47. pantā, un ar ko groza un atceļ Komisijas Lēmumu 2007/756/EK (OV L 268, 26.10.2018., 53. lpp.).

               (*3)  Komisijas 2019. gada 16. maija Īstenošanas regula (ES) 2019/779, ar ko paredz sīki izstrādātus par ritekļu apkopi atbildīgo struktūru sertifikācijas sistēmas noteikumus saskaņā ar Eiropas Parlamenta un Padomes Direktīvu (ES) 2016/798 un atceļ Komisijas Regulu (ES) Nr. 445/2011 (OV L 139 I, 27.5.2019., 360. lpp.).”;

               (*4)  Komisijas Īstenošanas regula (ES) 2019/776 (2019. gada 16. maijs), ar ko groza Komisijas Regulas (ES) Nr. 321/2013, (ES) Nr. 1299/2014, (ES) Nr. 1301/2014, (ES) Nr. 1302/2014, (ES) Nr. 1303/2014 un (ES) 2016/919 un Komisijas Īstenošanas lēmumu 2011/665/ES saskaņošanai ar Eiropas Parlamenta un Padomes Direktīvu (ES) 2016/797 un Komisijas Deleģētajā lēmumā (ES) 2017/1474 noteikto īpašo mērķu īstenošanai (OV L 139 I, 27.5.2019., 108. lpp.).”;”

            II PIELIKUMS
            Regulas (ES) Nr. 1302/2014 pielikumu groza šādi:

                        1)

                        pielikuma 4.2.2.5. punkta 5. apakšpunktā tekstu “8. rindā minētās specifikācijas 5. iedaļas 1. tabulai” aizstāj ar “8. rindā minētās specifikācijas 4. iedaļas 1. tabulai”;

                        2)

                        pielikuma 4.2.2.5. punkta 6. apakšpunktā tekstu “8. rindā minētās specifikācijas 5. iedaļas 3. tabulā” aizstāj ar “8. rindā minētās specifikācijas 5. iedaļas 2. tabulā”;

                        3)

                        pielikuma 4.2.2.5. punkta 7. apakšpunktu aizstāj ar šādu:

                                    “7.

                                    Šīs SITS darbības jomā “sadursmes ātrums” un “sadursmes partneris” gadījumā, ja 1. un 2. scenāriju piemēro lokomotīvēm, kuras aprīkotas ar automātiskām gala centra bufera sakabēm un kuru vilces spēks sakabē ir lielāks nekā 300 kN, kā aprakstīts J-1. papildinājuma 8. rindā minētās specifikācijas 2. tabulā, ir:

                                                —

                                                20 km/h, nevis 36 km/h – 1. un 2. scenārijam un

                                                —

                                                D papildinājumā aprakstītais references vagons, nevis references vagons, kas aprakstīts J-1. papildinājuma 8. rindā minētās specifikācijas C.1. pielikumā – 2. scenārijam.

                           Piezīme. Šāds liels vilces spēks ir vajadzīgs lielas noslodzes kravas vilcienu lokomotīvēm.”;

                        4)

                        pielikuma 6.2.3.7. punkta 7. apakšpunkta beigās pievieno šādu teikumu:
                        “Paziņotās iestādes veiktā verifikācija nodrošina saskaņotību starp alternatīvo standartu metodiku, pieteikuma iesniedzēja izdarītajiem pieņēmumiem, paredzēto tehnisko risinājumu un paredzēto izmantošanas telpu.”;

                        5)

                        pielikuma 7.1.2.2. punkta 11. apakšpunktu aizstāj ar šādu:

                                    “11.

                                    Lai sagatavotu “EK” tipa vai konstrukcijas pārbaudes sertifikātu, izmaiņu rīkotāja izraudzītā paziņotā iestāde drīkst atsaukties uz:

                                                —

                                                sākotnējo “EK” tipa vai konstrukcijas pārbaudes sertifikātu, kas izdots attiecībā uz neizmainītajām konstrukcijas daļām vai daļām, kuras ir izmainītas, taču neietekmē apakšsistēmas atbilstību, ciktāl tas vēl ir derīgs (7 gadus ilgā B posma periodā),

                                                —

                                                “EK” tipa vai konstrukcijas pārbaudes papildu sertifikātu (ar kuru groza sākotnējo sertifikātu), kas izdots attiecībā uz pārveidotajām konstrukcijas daļām, kuras ietekmē apakšsistēmas atbilstību šīs SITS jaunākajai, tobrīd spēkā esošajai redakcijai.

                              Pārveidotā tipa, tipa varianta vai tipa versijas “EK” tipa vai konstrukcijas pārbaudes sertifikāta derīguma termiņš ir ierobežots līdz 7 gadiem no izdošanas dienas, nepārsniedzot 14 gadus pēc dienas, kad sākotnējā ritošā sastāva tipa sertifikāta pretendents ir norādījis paziņoto iestādi (sākotnējā “EK” tipa vai konstrukcijas pārbaudes sertifikāta A posma sākums).”;

                        6)

                        pielikuma 7.1.3.1. punkta 4. apakšpunktu aizstāj ar šādu:

                                    “4.

                                    Tipa novērtējuma pamatu saskaņā ar SITS nosaka A posma periodam, kas nav ilgāks par septiņiem gadiem. Neskarot 7.1.1.4.–7.1.1.8. punktu, A posma periodā nemaina novērtējuma pamatu, kuru paziņotā iestāde izmanto, lai veiktu “EK” verifikāciju.”;

                        7)

                        pievieno šādu 7.1.4. punktu:

                                    “7.1.4.

                                       Noteikumi par izmantošanas telpas paplašināšanu esošajam ritošajam sastāvam, kam ir atļauja saskaņā ar Direktīvu 2008/57/EK vai kas nodots ekspluatācijā pirms 2010. gada 19. jūlija

                                                1.

                                                Ja nav pilnīgas atbilstības šai SITS, 2. punktu piemēro ritošajam sastāvam, kas atbilst turpmāk norādītajiem nosacījumiem, kad tiek pieprasīta šā ritošā sastāva izmantošanas telpas paplašināšana saskaņā ar Direktīvas (ES) 2016/797 21. panta 13. punktu:

                                                            a)

                                                            tam ir atļauja saskaņā ar Direktīvu 2008/57/EK vai tas nodots ekspluatācijā pirms 2010. gada 19. jūlija;

                                                            b)

                                                            tam ir derīga reģistrācija, kas reģistrēta ar kodu “00” valsts ritekļu reģistrā saskaņā ar Komisijas Lēmumu 2007/756/EK (*1) vai Eiropas ritekļu reģistrā saskaņā ar Komisijas Īstenošanas lēmumu (ES) 2018/1614 (*2), un tas tiek uzturēts drošas ekspluatācijas stāvoklī saskaņā ar Komisijas Īstenošanas regulu (ES) 2019/779 (*3).

                                          Turpmāk izklāstītos noteikumus par izmantošanas telpas paplašināšanu piemēro arī apvienojumā ar jaunu atļauju, kā noteikts Regulas (ES) 2018/545 14. panta 3. punkta a) apakšpunktā.

                                                2.

                                                Atļauju paplašināt 1. punktā minētā ritošā sastāva izmantošanas telpu piešķir, pamatojoties uz esošo atļauju, ja tāda ir, ritošā sastāva un tīkla tehnisko savietojamību saskaņā ar Direktīvas (ES) 2016/797 21. panta 3. punkta d) apakšpunktu un atbilstību šīs SITS 17.a un 17.b tabulā norādītajiem galvenajiem konstrukcijas raksturlielumiem, ņemot vērā visus ierobežojumus.

                                          Pieteikuma iesniedzējs iesniedz “EK” verifikācijas deklarāciju kopā ar tehnisko dokumentāciju, kas attiecībā uz katru šīs SITS 17.a un 17.b tabulas 1. slejā minēto pamatparametru apliecina atbilstību šajā SITS noteiktajām prasībām vai līdzvērtīgiem noteikumiem un šādiem šīs SITS punktiem:

                                                —

                                                4.2.4.2.2., 4.2.5.5.8., 4.2.5.5.9., 4.2.6.2.3., 4.2.6.2.4., 4.2.6.2.5., 4.2.8.2.7., 4.2.8.2.9.8. (kad braukšana caur fāžu vai sistēmu atdalīšanas sekcijām tiek pārvaldīta automātiski), 4.2.9.3.1., 4.2.9.6., 4.2.12. un 4.2.12.6. punkts,

                                                —

                                                4.2.5.3. punkts Itālijā,

                                                —

                                                4.2.5.3.5. un 4.2.9.2.1. punkts Vācijā

                                          kādā no turpmāk minētajiem veidiem vai kādā to kombinācijā:

                                                a)

                                                atbilstība šajā SITS noteiktajām prasībām, kā minēts iepriekš;

                                                b)

                                                atbilstība attiecīgajām prasībām, kas noteiktas iepriekšējā SITS, kā minēts iepriekš;

                                                c)

                                                atbilstība alternatīvām specifikācijām, kuras uzskata par līdzvērtīgām attiecīgajām šajā SITS noteiktajām prasībām, kā minēts iepriekš;

                                                d)

                                                pierādījumi, kas liecina, ka prasības tehniskajai savietojamībai ar paplašinātās izmantošanas telpas tīklu ir līdzvērtīgas prasībām tehniskajai savietojamībai ar tīklu, attiecībā uz kuru ritošajam sastāvam jau piešķirta atļauja vai kurā tas jau tiek ekspluatēts. Šādus pierādījumus iesniedz pieteikuma iesniedzējs, un to pamatā var būt dzelzceļa infrastruktūras reģistrā (RINF) iekļautā informācija.

                                                3.

                                                Pretendents pamato un dokumentē alternatīvo specifikāciju līdzvērtīgumu šīs SITS prasībām (2. punkta c) apakšpunkts) un to prasību līdzvērtīgumu, kuras attiecas uz tehnisko savietojamību ar tīklu (2. punkta d) apakšpunkts), šādā nolūkā piemērojot Regulas (ES) Nr. 402/2013 I pielikumā izklāstīto riska pārvaldības procesu. Pamatojums ir jānovērtē un jāapstiprina novērtēšanas iestādei (CSM RA).

                                                4.

                                                Papildus 2. punktā minētajām prasībām un attiecīgā gadījumā pieteikuma iesniedzējs iesniedz “EK” verifikācijas deklarāciju kopā ar tehnisko dokumentāciju, kas apliecina atbilstību šādiem noteikumiem:

                                                            a)

                                                            īpašie gadījumi, kas attiecas uz kādu paplašinātās izmantošanas telpas daļu un kas norādīti šajā SITS, Trokšņa SITS (Regula (ES) Nr. 1304/2014), PRM SITS (Regula (ES) Nr. 1300/2014) un CCS SITS (Regula (ES) 2016/919);

                                                            b)

                                                            Direktīvas (ES) 2016/797 13. panta 2. punkta a), c) un d) apakšpunktā minētie valsts noteikumi, kas paziņoti saskaņā ar minētās direktīvas 14. pantu.

                                                5.

                                                Atļaujas piešķīrēja struktūra Aģentūras tīmekļvietnē dara publiski pieejamu informāciju par 2. punkta c) apakšpunktā minētajām alternatīvajām specifikācijām un par 2. punkta d) apakšpunktā minētajām prasībām tehniskajai savietojamībai ar tīklu, pamatojoties uz kurām tā piešķīrusi atļaujas paplašināt izmantošanas telpu.

                                                6.

                                                Ja uz ritekli, kam piešķirta atļauja, attiecas SITS vai to daļas nepiemērošana saskaņā ar Direktīvas 2008/57/EK 9. pantu, pieteikuma iesniedzējs pieprasa atkāpi(-es) paplašinātās izmantošanas telpas dalībvalstīs saskaņā ar Direktīvas (ES) 2016/797 7. pantu.”

                                                7.

                                                Saskaņā ar Direktīvas (ES) 2016/797 54. panta 2. punktu pasažieru vagonus, ko izmanto atbilstīgi Regolamento Internazionale Carrozze (RIC), uzskata par pasažieru vagoniem, kam atļauja piešķirta saskaņā ar nosacījumiem, ar kādiem tie tika izmantoti, ietverot izmantošanas telpu, kurā tos ekspluatē. Pēc izmaiņām, kuru dēļ vajadzīga jauna atļauja laišanai tirgū saskaņā ar Direktīvas (ES) 2016/797 21. panta 12. punktu, attiecībā uz pasažieru vagoniem, kas apstiprināti saskaņā ar jaunāko RIC nolīgumu, izmantošanas telpa, kurā tie tika ekspluatēti, tiek saglabāta, neveicot papildu pārbaudes neizmainītajām daļām.

                           (*1)  Komisijas 2007. gada 9. novembra Lēmums 2007/756/EK, ar ko pieņem Direktīvas 96/48/EK un Direktīvas 2001/16/EK 14. panta 4. un 5. punktā paredzētās valsts ritekļu reģistru kopīgās specifikācijas (OV L 305, 23.11.2007., 30. lpp.)."

                           (*2)  Komisijas 2018. gada 25. oktobra Īstenošanas lēmums (ES) 2018/1614, ar ko nosaka specifikācijas ritekļu reģistriem, kas minēti Eiropas Parlamenta un Padomes Direktīvas (ES) 2016/797 47. pantā, un ar ko groza un atceļ Komisijas Lēmumu 2007/756/EK (OV L 268, 26.10.2018., 53. lpp.)."

                           (*3)  Komisijas 2019. gada 16. maija Īstenošanas regula (ES) 2019/779, ar ko paredz sīki izstrādātus par ritekļu apkopi atbildīgo struktūru sertifikācijas sistēmas noteikumus saskaņā ar Eiropas Parlamenta un Padomes Direktīvu (ES) 2016/798 un atceļ Komisijas Regulu (ES) Nr. 445/2011 (OV L 139 I, 27.5.2019., 360. lpp.).”;"

                        8)

                        pielikuma 7.5.2.3. punktu “Izmantošanas telpas paplašināšanas noteikumi esošajam ritošajam sastāvam, kam nav “EK” verifikācijas deklarācijas” aizstāj ar šādu:

                                    “7.5.2.3.

                                       Īstenošanas noteikumi

                                    Komisija 2020. gada 24. janvārī nosūtīja Eiropas Savienības Dzelzceļu aģentūrai pieprasījumu sagatavot Dzelzceļa digitalizācijas un vidi saudzējošu kravas pārvadājumu SITS pārskatīšanas paketi (2022. gada pārskatīšana).
                                    Saskaņā ar Komisijas Deleģēto lēmumu (ES) 2017/1474 Dzelzceļa digitalizācijas un vidi saudzējošu kravas pārvadājumu SITS pārskatīšanas paketē iekļaujami noteikumi, ar kuriem pārskata un, ja iespējams, vienkāršo SITS piemērošanas stratēģiju tā, lai pakāpeniski, bet savlaicīgi samazinātu novirzes no mērķsistēmas un vienlaikus nodrošinātu nozarei nepieciešamo paredzamību un juridisko noteiktību. Šiem noteikumiem jāaptver turpmākie pārejas periodi, un tajos jāapskata savstarpējas izmantojamības komponentu un apakšsistēmu sertifikātu derīguma termiņa aspekti.
                                    Turklāt ar to pašu mērķi pakāpeniski, bet savlaicīgi samazināt novirzes no mērķsistēmas un vienlaikus nodrošināt nozarei nepieciešamo paredzamību un juridisko noteiktību tiek apsvērti noteikumi, kas nodrošina elastīgumu, piemērojot atjauninātās standartu versijas, tostarp tās, kas ieviestas ar Komisijas Īstenošanas regulas (ES) 2019/776 (*4) (LOC&PAS 2019 SITS) IV pielikumu.

                           (*4)  Komisijas Īstenošanas regula (ES) 2019/776, (2019. gada 16. maijs), ar ko groza Komisijas Regulas (ES) Nr. 321/2013, (ES) Nr. 1299/2014, (ES) Nr. 1301/2014, (ES) Nr. 1302/2014, (ES) Nr. 1303/2014 un (ES) 2016/919 un Komisijas Īstenošanas lēmumu 2011/665/ES saskaņošanai ar Eiropas Parlamenta un Padomes Direktīvu (ES) 2016/797 un Komisijas Deleģētajā lēmumā (ES) 2017/1474 noteikto īpašo mērķu īstenošanai (OV L 139 I, 27.5.2019., 108. lpp.).”;"

                        9)

                        pielikuma D papildinājumu aizstāj ar šādu:

                              “D papildinājums
                              References vagons lokomotīvēm, kuras aprīkotas ar automātiskām gala centra bufera sakabēm un kuru vilces spēks sakabē ir lielāks nekā 300 kN
                              Sadursmēs starp vilciena vienību un vagonu, kas abi aprīkoti ar lielas noslodzes sakabēm, vagonu reprezentē 80 t masa, kam ir tikai viena brīvības pakāpe kustības virzienā x. Vagona saskarnes ģeometrija parādīta D.1. attēlā. Pieņem, ka galasienas un sakabes galvas ģeometrija ir stabila. Tas ir aprīkots ar centra sakabi, kuras gājiens ir 110 mm un kuras spēka–pārvietojuma raksturojums parādīts D.2. attēlā. Vagona sakabes kopējā enerģijas absorbcijas spēja ir 77 kJ.
                              Sakabes galvas ģeometrijai un augstumam virs sliedes galviņas augšas līmeņa jābūt tādiem pašiem, kādi ir vilciena vienībai, kas rada triecienu. Sakabes plaknes garenvirziena attālumam līdz vagona galasienai jābūt 645 mm. Vienkāršības labad sakabes galvas atļauts modelēt, izmantojot D.1. attēlā norādīto ģeometriju un augstumu.
                              Izmēri milimetros

                                  ;

                        10)

                        pielikuma J-1. papildinājuma tabulas 8. rindu aizstāj ar šādu:

                                    “8

                                    Pasīvā drošība – vispārīgi noteikumi

                                    4.2.2.5.

                                    EN 15227:2008+A1:2010

                                    Attiecīgais punkts (1)
                                    Izņemot A pielikumu

                                    Pasīvā drošība – kategorijas

                                    4–1. tabula

                                    Pasīvā drošība – scenāriji

                                    5–2. tabula, 6.

                                    Pasīvā drošība – šķēršļu vairogs

                                    6.5.”;

                        11)

                        pielikuma J-1. papildinājuma tabulas 10. rindu aizstāj ar šādu:

                                    “10

                                    Celšana un pacelšana ar domkratu – marķējums

                                    4.2.2.6.

                                    EN 15877-2:2013

                                    4.5.19.”;

                        12)

                        pielikuma J-1. papildinājuma tabulas 36. rindu aizstāj ar šādu:

                                    “36

                                    Vides apstākļi – šķēršļu vairogs

                                    4.2.6.1.2.

                                    EN 15227:2008
                                    +A1:2010

                                    Attiecīgais punkts (1)”;

                        13)

                        pielikuma J-2. papildinājuma tabulas 2. rindu svītro.

               (*1)  Komisijas 2007. gada 9. novembra Lēmums 2007/756/EK, ar ko pieņem Direktīvas 96/48/EK un Direktīvas 2001/16/EK 14. panta 4. un 5. punktā paredzētās valsts ritekļu reģistru kopīgās specifikācijas (OV L 305, 23.11.2007., 30. lpp.).

               (*2)  Komisijas 2018. gada 25. oktobra Īstenošanas lēmums (ES) 2018/1614, ar ko nosaka specifikācijas ritekļu reģistriem, kas minēti Eiropas Parlamenta un Padomes Direktīvas (ES) 2016/797 47. pantā, un ar ko groza un atceļ Komisijas Lēmumu 2007/756/EK (OV L 268, 26.10.2018., 53. lpp.).

               (*3)  Komisijas 2019. gada 16. maija Īstenošanas regula (ES) 2019/779, ar ko paredz sīki izstrādātus par ritekļu apkopi atbildīgo struktūru sertifikācijas sistēmas noteikumus saskaņā ar Eiropas Parlamenta un Padomes Direktīvu (ES) 2016/798 un atceļ Komisijas Regulu (ES) Nr. 445/2011 (OV L 139 I, 27.5.2019., 360. lpp.).”;

               (*4)  Komisijas Īstenošanas regula (ES) 2019/776, (2019. gada 16. maijs), ar ko groza Komisijas Regulas (ES) Nr. 321/2013, (ES) Nr. 1299/2014, (ES) Nr. 1301/2014, (ES) Nr. 1302/2014, (ES) Nr. 1303/2014 un (ES) 2016/919 un Komisijas Īstenošanas lēmumu 2011/665/ES saskaņošanai ar Eiropas Parlamenta un Padomes Direktīvu (ES) 2016/797 un Komisijas Deleģētajā lēmumā (ES) 2017/1474 noteikto īpašo mērķu īstenošanai (OV L 139 I, 27.5.2019., 108. lpp.).”;”

            III PIELIKUMS
            Regulas (ES) 2016/919 pielikumā pievieno šādu 7.4.2.4. punktu:

                        “7.4.2.4.

                           Noteikumi par esoša ritekļa izmantošanas telpas paplašināšanu

                        Esošiem ritekļiem, kas tiek ekspluatēti un ir reģistrēti valsts ritekļu reģistrā saskaņā ar Komisijas Lēmumu 2007/756/EK (*1) vai Eiropas ritekļu reģistrā saskaņā ar Komisijas Īstenošanas lēmumu (ES) 2018/1614 (*2), piemēro turpmāk izklāstītos noteikumus, kad tiek pieprasīta to izmantošanas telpas paplašināšana.

                                    1.

                                    Ritekļiem jāatbilst attiecīgajiem īpašajiem noteikumiem, kas piemērojami šā pielikuma 7.6. punktā minētajos īpašajos gadījumos, un attiecīgajiem valsts noteikumiem, kas minēti Direktīvas (ES) 2016/797 13. panta 2. punkta a), c) un d) apakšpunktā un paziņoti saskaņā ar minētās direktīvas 14. pantu. Turklāt šīs SITS prasību daļējas izpildes gadījumā piemēro 6.1.1.3. punkta 3. apakšpunkta noteikumus.

                                    2.

                                    Ritekļi, kas jau aprīkoti ar ETCS vai GSM-R, nav jāmodernizē, izņemot gadījumus, kad tas nepieciešams tehniskās savietojamības nodrošināšanai.

                                    3.

                                    Ritekļos, kas vēl nav aprīkoti ar ETCS, jāuzstāda ETCS, un tiem jāatbilst A pielikuma A 2.2. un A 2.3. tabulā minētajam 2. vai 3. specifikāciju kopumam. Izņemot gadījumus, kad tas nepieciešams tehniskās savietojamības nodrošināšanai, prasība par aprīkošanu ar ETCS neattiecas uz:

                                                a)

                                                ritekļiem, kas nav īpaši konstruēti ekspluatācijai ātrgaitas līnijās (*3), ja tiem atļauja piešķirta pirms 2015. gada 1. janvāra;

                                                b)

                                                ritekļiem, kas nav īpaši konstruēti ekspluatācijai ātrgaitas līnijās un kam atļauja piešķirta, sākot no 2015. gada 1. janvāra, jebkurā no šādām situācijām:

                                                            i)

                                                            ja tie ir paredzēti vienīgi ekspluatācijai vienā dalībvalstī ārpus koridoriem, kas norādīti Īstenošanas regulas (ES) 2017/6 I pielikumā, un ārpus dzelzceļa līnijām, kas nodrošina savienojumus ar Regulas (ES) Nr. 1315/2013 II pielikumā minētajām galvenajām Eiropas ostām, šķirotavām, kravas termināļiem un kravas transporta zonām;

                                                            ii)

                                                            ja tie ir paredzēti ekspluatācijai ārpus TEN pārrobežu satiksmē, proti, satiksmē līdz pirmajai stacijai kaimiņvalstī vai līdz pirmajai stacijai, kur ir tālāki savienojumi kaimiņvalstī, izmantojot tikai ārpus TEN esošas līnijas;

                                                c)

                                                ritekļiem dalībvalstīs, kuras piemēro 7.4.3. panta 2. punktu, ja izmantošanas telpa pēc izmantošanas telpas paplašināšanas atrodas tikai vienā dalībvalstī, izņemot gadījumus, kad izmantošanas telpa pēc izmantošanas telpas paplašināšanas ietver vairāk nekā 150 km posmu, kas ir aprīkots ar ETCS minēto ritekļu izmantošanas telpas paplašināšanas laikā vai aprīkojams ar ETCS 5 gadu laikā pēc minēto ritekļu izmantošanas telpas paplašināšanas;

                                                d)

                                                dzelzceļa infrastruktūras būvei un tehniskajai apkopei paredzētajām mobilajām iekārtām;

                                                e)

                                                manevrēšanas lokomotīvēm.

                                    4.

                                    Ritekļos, kas vēl nav aprīkoti ar GSM-R balss radio, jāuzstāda GSM-R kabīnes balss radio, un tiem jāatbilst A pielikuma A 2.1., A 2.2. un A 2.3. tabulā minētajām specifikācijām, ja ritekli paredzēts izmantot tīklā, kurā ir vismaz viens punkts, kurš aprīkots ar GSM-R, izņemot gadījumus, kad riteklis papildus jau ir aprīkots ar mantotu radiosakaru sistēmu, kas ir savietojama ar riteklī jau uzstādīto B klases sistēmu.

                                    5.

                                    Ritekļos, kas vēl nav aprīkoti ar ETCS datu sakariem paredzētu GSM-R, uzstāda GSM-R ETCS radio tikai datu pārraidei, un tiem jāatbilst A pielikuma A 2.1., A 2.2. un A 2.3. tabulā minētajām specifikācijām, ja riteklim jāuzstāda ETCS saskaņā ar 3. punktu un ja to paplašinātajā izmantošanas telpā paredzēts ekspluatēt tīklā, kas aprīkots tikai ar 2. vai 3. līmeņa ETCS.

                                    6.

                                    Ja uz ritekli, kam piešķirta atļauja, attiecas SITS vai to daļas nepiemērošana saskaņā ar Direktīvas 2008/57/EK 9. pantu, pieteikuma iesniedzējs pieprasa atkāpi(-es) paplašinātās izmantošanas telpas dalībvalstīs saskaņā ar Direktīvas (ES) 2016/797 7. pantu.

               (*1)  Komisijas 2007. gada 9. novembra Lēmums 2007/756/EK, ar ko pieņem Direktīvas 96/48/EK un Direktīvas 2001/16/EK 14. panta 4. un 5. punktā paredzētās valsts ritekļu reģistru kopīgās specifikācijas (OV L 305, 23.11.2007., 30. lpp.).

               (*2)  Komisijas 2018. gada 25. oktobra Īstenošanas lēmums (ES) 2018/1614, ar ko nosaka specifikācijas ritekļu reģistriem, kas minēti Eiropas Parlamenta un Padomes Direktīvas (ES) 2016/797 47. pantā, un ar ko groza un atceļ Komisijas Lēmumu 2007/756/EK (OV L 268, 26.10.2018., 53. lpp.).

               (*3)  Kā noteikts Direktīvas (ES) 2016/797 I pielikumā.””


title: Komisijas Īstenošanas Regula (ES) 2020/390 (2020. gada 10. marts), ar ko 312. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
                  11.3.2020

                  LV

                  Eiropas Savienības Oficiālais Vēstnesis

                  L 74/20

         KOMISIJAS ĪSTENOŠANAS REGULA (ES) 2020/390
         (2020. gada 10. marts),
         ar ko 312. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 881/2002 (2002. gada 27. maijs), ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida (1), un jo īpaši tās 7. panta 1. punkta a) apakšpunktu un 7.a panta 1. punktu,
         tā kā:

                     (1)

                     Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

                     (2)

                     Apvienoto Nāciju Organizācijas Drošības padomes Sankciju komiteja 2020. gada 4. martā nolēma pievienot divus ierakstus to personu, grupu un organizāciju sarakstam, uz kurām būtu jāattiecina līdzekļu un saimniecisko resursu iesaldēšana.

                     (3)

                     Tādēļ attiecīgi būtu jāgroza Regulas (EK) Nr. 881/2002 I pielikums.

                     (4)

                     Lai nodrošinātu šajā regulā paredzēto pasākumu efektivitāti, tai būtu jāstājas spēkā nekavējoties,

               IR PIEŅĒMUSI ŠO REGULU.

            1. pants
            Regulas (EK) Nr. 881/2002 I pielikumu groza saskaņā ar šīs regulas pielikumu.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 10. martā

                  Komisijas

                  un tās priekšsēdētājas vārdā –

                  Finanšu stabilitātes, finanšu pakalpojumu un kapitāla tirgu savienības ģenerāldirektorāta

                  ģenerāldirektors

            (1)  OV L 139, 29.5.2002., 9. lpp.

            PIELIKUMS
            Regulas (EK) Nr. 881/2002 I pielikuma sadaļā “Juridiskās personas, grupas un organizācijas” pievieno šādus ierakstus:

                        1.

                        “Jamaah Ansharut Daulah (alias: a) Jemaah Anshorut Daulah; b) Jamaah Ansharut Daulat. Cita informācija: izveidota 2015. gadā kā Indonēzijas ekstrēmistu grupas jumta organizācija, kas apliecināja uzticību toreizējam ISIL vadonim Abu Bakr al-Baghdadi. Saistīta ar organizāciju “Irākas un Levantes Islāma valsts”, iekļauta sarakstā kā Al-Qaida Irākā (QDe.115). 7.e panta e) punktā minētais paziņošanas datums: 4.3.2020.”;

                        2.

                        “Organizācija “Irākas un Levantes Islāma valsts Lībijā” (oriģinālajā rakstībā: الدولة الإسلامية في العراق والشام – ليبيا) (alias: a) Islamic state of Iraq and the Levant in Libya; b) Wilayat Barqa; c) Wilayat Fezzan; d) Wilayat Tripolitania; e) Wilayat Tarablus; f) Wilayat Al-Tarablus. Cita informācija: izveidota 2014. gada novembrī pēc Abu Bakr Al-Baghdadi paziņojuma, iekļauta sarakstā kā Ibrahim Awwad Ibrahim Ali Al-Badri Al-Samarrai (QDi.299). Saistīta ar organizāciju “Irākas un Levantes Islāma valsts”, iekļauta sarakstā kā Al-Qaida Irākā (QDe.115). 7.e panta e) punktā minētais paziņošanas datums: 4.3.2020.”;

                        3.

                        “Organizācija “Irākas un Levantes Islāma valsts Jemenā” (oriģinālajā rakstībā: الدولة الإسلامية في العراق والشام – اليمن) (alias: a) Islamic State of Iraq and the Levant of Yemen; b) Islamic State in Yemen; c) ISIL in Yemen; d) ISIS in Yemen; e) Wilayat al-Yemen, Province of Yemen. Cita informācija: izveidota 2014. gada novembrī pēc tam, kad Abu Bakr Al-Baghdadi pieņēma uzticības zvērestu, iekļauta sarakstā kā Ibrahim Awwad Ibrahim Ali Al-Badri Al-Samarrai (QDi.299). Saistīta ar organizāciju “Irākas un Levantes Islāma valsts”, iekļauta sarakstā kā Al-Qaida Irākā (QDe.115). 7.e panta e) punktā minētais paziņošanas datums: 4.3.2020.”


title: Komisijas Īstenošanas regula (ES) 2020/393 (2020. gada 11. marts), ar ko Regulas (EK) Nr. 798/2008 I pielikumu groza attiecībā uz ierakstu par Krieviju to trešo valstu, teritoriju, zonu vai nodalījumu sarakstā, no kuriem saistībā ar Ņūkāslas slimību atļauts Savienībā importēt vai tranzītā caur to pārvadāt konkrētas mājputnu izcelsmes preces (Dokuments attiecas uz EEZ)

text:
                  12.3.2020

                  LV

                  Eiropas Savienības Oficiālais Vēstnesis

                  L 76/1

         KOMISIJAS ĪSTENOŠANAS REGULA (ES) 2020/393
         (2020. gada 11. marts),
         ar ko Regulas (EK) Nr. 798/2008 I pielikumu groza attiecībā uz ierakstu par Krieviju to trešo valstu, teritoriju, zonu vai nodalījumu sarakstā, no kuriem saistībā ar Ņūkāslas slimību atļauts Savienībā importēt vai tranzītā caur to pārvadāt konkrētas mājputnu izcelsmes preces
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu, 8. panta 4. punktu un 9. panta 4. punkta c) apakšpunktu,
         ņemot vērā Padomes 2009. gada 30. novembra Direktīvu 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (2), un jo īpaši tās 23. panta 1. punktu, 24. panta 2. punktu un 25. panta 2. punktu,
         tā kā:

                     (1)

                     Komisijas Regulā (EK) Nr. 798/2008 (3) ir izklāstītas veterinārās sertifikācijas prasības mājputnu un mājputnu produktu (“preces”) importam Savienībā un pārvadāšanai tranzītā caur to, arī uzglabāšanai tranzīta laikā. Tajā noteikts, ka preces importēt Savienībā un pārvadāt tranzītā caur to atļauts vienīgi no tām trešām valstīm, teritorijām, zonām vai nodalījumiem, kas norādīti minētās regulas I pielikuma 1. daļas tabulas 1. un 3. slejā.

                     (2)

                     Regulā (EK) Nr. 798/2008 paredzēti arī nosacījumi, kas jāizpilda, lai trešo valsti, teritoriju, zonu vai nodalījumu varētu uzskatīt par brīvu no augsti patogēniskās putnu gripas (APPG) un Ņūkāslas slimības.

                     (3)

                     Krievija Regulas (EK) Nr. 798/2008 I pielikuma 1. daļas tabulā ir norādīta kā trešā valsts, kurai atļauts konkrētas mājputnu izcelsmes preces no visas tās teritorijas importēt Savienībā un pārvadāt tranzītā caur to. Taču Krievijai piešķirtā atļauja lietošanai pārtikā paredzētas mājputnu gaļas importēšanai Savienībā vai pārvadāšanai tranzītā caur Savienību ir apturēta kopš 2016. gada 17. novembra, jo tās teritorijā esošajās mājputnu saimniecībās apstiprināti H5N8 apakštipa APPG uzliesmojumi.

                     (4)

                     2019. gada 28. janvārī Krievija apstiprināja Ņūkāslas slimības klātbūtni kādā mājputnu saimniecībā tās teritorijā. Kopš tā laika Krievija ir apstiprinājusi vairākus Ņūkāslas slimības uzliesmojumus mājputnu saimniecībās tās teritorijā.

                     (5)

                     2019. gada augustā Krievijas veterinārās iestādes iesniedza Komisijai informāciju par Ņūkāslas slimības uzliesmojumiem, kuri kopš 2019. gada janvāra konstatēti tās teritorijā.

                     (6)

                     Šo apstiprināto Ņūkāslas slimības uzliesmojumu dēļ Krieviju nevar uzskatīt par brīvu no minētās slimības, un Krievijas veterinārās iestādes lietošanai pārtikā paredzētas mājputnu gaļas sūtījumus vairs nevar sertificēt importēšanai Savienībā vai pārvadāšanai tranzītā caur to.

                     (7)

                     Skaidrības un juridiskās noteiktības labad Regulas (EK) Nr. 798/2008 I pielikuma 1. daļas tabulā ieraksts par Krieviju būtu jāgroza, lai ņemtu vērā epidemioloģisko situāciju minētajā trešā valstī un norādītu noslēguma datumu, no kura šo trešo valsti nevar uzskatīt par brīvu no Ņūkāslas slimības.

                     (8)

                     Tāpēc Regulas (EK) Nr. 798/2008 I pielikums būtu attiecīgi jāgroza.

                     (9)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Regulas (EK) Nr. 798/2008 I pielikuma 1. daļu groza saskaņā ar šīs regulas pielikumu.

            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 11. martā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 18, 23.1.2003., 11. lpp.

            (2)  OV L 343, 22.12.2009., 74. lpp.

            (3)  Komisijas 2008. gada 8. augusta Regula (EK) Nr. 798/2008 par to trešo valstu, teritoriju, zonu un nodalījumu saraksta izveidošanu, no kuriem atļauts importēt un tranzītā caur Kopienu pārvadāt mājputnus un mājputnu produktus, un par veterinārās sertifikācijas noteikumiem (OV L 226, 23.8.2008., 1. lpp.).

            PIELIKUMS
            Regulas (EK) Nr. 798/2008 I pielikuma 1. daļas ierakstu par Krieviju aizstāj ar šādu:

                           Trešās valsts vai teritorijas ISO kods un nosaukums

                           Trešās valsts, teritorijas, zonas vai nodalījuma kods

                           Trešās valsts, teritorijas, zonas vai nodalījuma apraksts

                           Veterinārais sertifikāts

                           Īpaši nosacījumi

                           Īpaši nosacījumi

                           Putnu gripas uzraudzības statuss

                           Putnu gripas vakcinācijas statuss

                           Salmonellu kontroles statuss(6)

                           Paraugs(-i)

                           Papildu garantijas

                           Noslēguma datums(1)

                           Sākuma datums(2)

                           1

                           2

                           3

                           4

                           5

                           6

                           6A

                           6B

                           7

                           8

                           9

                           “RU – Krievija

                           RU-0

                           Visa valsts

                           EP, E

                           S4”

                           POU

                           P2

                           17.11.2016.

                           P3

                           28.1.2019.


title: Komisijas Īstenošanas regula (ES) 2020/624 (2020. gada 30. aprīlis) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Cappero delle Isole Eolie” (ACVN))

text:
                  7.5.2020

                  LV

                  Eiropas Savienības Oficiālais Vēstnesis

                  L 144/12

         KOMISIJAS ĪSTENOŠANAS REGULA (ES) 2020/624
         (2020. gada 30. aprīlis)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Cappero delle Isole Eolie” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Itālijas pieteikums, kurā lūgts reģistrēt nosaukumu “Cappero delle Isole Eolie”, ir publicēts Eiropas Savienības Oficiālajā Vēstnesī (2).

                     (2)

                     Komisija ir saņēmusi Malfa, Leni un Santa Maria Salina pašvaldību saskaņā ar Regulas (ES) Nr. 1151/2012 51. panta 1. un 2. punktu iesniegto paziņojumu par iebildumiem, kurā bija iekļauts arī pamatots iebildumu paziņojums (deklarācija), un ir atzinusi to par nepieņemamu. Saskaņā ar Regulas (ES) Nr. 1151/2012 49. panta 3. punkta pirmo daļu, kas lasāma kopā ar 51. pantu, jebkura likumīgi ieinteresēta fiziskā vai juridiskā persona, kura veic uzņēmējdarbību vai ir pastāvīgais iedzīvotājs dalībvalstī, no kuras iesniegts pieteikums, paziņojumu par iebildumu ir tiesīga iesniegt tikai valsts iebildumu procedūras ietvaros.

                     (3)

                     Tāpēc nosaukums “Cappero delle Isole Eolie” būtu jāreģistrē,

               IR PIEŅĒMUSI ŠO REGULU.

            1. pants
            Nosaukums “Cappero delle Isole Eolie” (ACVN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.6. grupas “Svaigi vai pārstrādāti augļi, dārzeņi un labība” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 30. aprīlī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  OV C 402, 28.11.2019., 26. lpp.

            (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).